Jawabin Shehu Sani yayin da ya ga cewa ba zai kai labari ba
Na godewa mutanen da su ka zabe ni komai runtsi a Kaduna – Shehu Sani
22 days ago 8189 views by Muhammad Malumfashi
Bisa dukkan alamu Sanatan Kaduna ta tsakiya, Kwamared Shehu Sani, ya ga alamu cewa ba zai ci zaben da aka yi ba. Tuni dai ‘Dan majalisar ya fara yi wa Duniya jawabi yana dinbin godiya ga mutanen sa.
Shehu Sani ya jarraba farin jinin sa a jam'iyyar PRP
A wani sako na musamman da ‘Dan majalisar ya fitar a kafafen yada labarai na zamani, mun ji labari cewa Sanatan ya nuna godiya ga daukacin al’ummar da su ka zabe sa a karkashin sabuwar jam’iyyar sa ta PRP mai adawa.
Sanatan yake cewa ya tsaya ne da kafafun karan kan-sa ba wai ya labe a bayan wani bane domin mutane su zabe sa. Sani yana ganin cewa duk wanda ya kada masa kuri’a, ya zabe sa ne domin ganin cewa shi ne ya dace.
KU KARANTA: Sakamakon zaben shugaban kasa da 'Yan Majalisa a Kaduna
Kwamared Shehu Sani ya nuna cewa ko da ya sha kasa a zaben majalisa da aka yi a karshen makon da ya gabata, bai ji kunyar tsayawa tsayin daka da yayi shi kadai a jam’iyyar sa ba, ba kuma tare da rabawa mutane abin Duniya ba.
Sanatan na Kaduna ta tsakiya mai-ci, Shehu Sani, ya sauya-sheka ne daga jam’iyyar APC zuwa PRP mai adawa bayan ya gagara samun tikitin takara a jam’iyyar mai mulki domin ya samu zarcewa a majalisar dattawa a 2019.
A zaben da aka yi kwanan nan, kun ji Sanatan ya sha kasa a akwatin da yayi zaben shugaban kasa da na ‘yan majalisan tarayya a cikin Unguwar Sarki a cikin jihar Kaduna. Jam’iyyar sa ta PRP ta samu 51 ne inda APC ta samu 236.
Hausa NewsSanata KwankwasoLabarai Daga JariduShehu Sani
Angela Okorie Nigerian children hairstyles Latest ankara short gown Closing date for JAMB 2018 How to transfer airtime on Airtel
PDP na shirya wa APC magudi a yankin kudu maso gabas da kudu maso kudu – Buba Marwa